Takriz-i Terceme-i Telemak

مجلس والای احکام عدلیه رئیسی دولتلو يوسف كامل پاشا حضرتلر ينك بو دفعه اتحاف مجالس عرفا بیورمش اولدقاری تلاق ترجمه سی حقا سلاست ادا و نفاست مؤدی جهتیله جامع محاسـن صورت و معنا بر مجله حكمت انتما اولدیغندن مطالعه سی دلتشنگان علم و ادبه باعث فوائد لا تحصى اولشـدر . كتاب مذكـورك اصلى فرانسزجه اولوب ممالك غربيه ده كلستان سعـدی مقامنده مرغوب و مسلم و بالجمله اوروپا لسانلرينه مترجم اولدیغندن زبان عذب البيان ترکی به دخی نقل و ترجمه سی اوتهدنبرو نزد ارباب کمالـده اعز آمال بولنمش ايسه ده اصلنـك قدر و اعتبارینه چسبان و مقبـول اصحاب دانش و عرفان اوله جق صورنده شو عقده دشـوار كشانك حلى هر مترجمك كارى و هر شهباز اوج معرفتك شکاری اولدیغندن اشبو شاهد كلمهره حسن و بها شمدی به قدر زیر پرده عزو نازده اختفا ايدرك ابنای وطن مشاهـده جمال باكما لندن محروم قالمشیدی • مشار اليه حضرتاری بو وجهـله ادبیات ترکیه به بر نسخه نادره علم و افضل علاوه سیله طوغریسی هیئت ملتك تشكر و محمدتنه کسب استحقاق بیورمشدر
بیورمشدر . بو مثلاو آثار نافعه تك تكثر و انتشاری جمعیت علمية عثمانيه نك مقاصد خيريه سنه موافق اولدیغندن بزدخی مترجم كامـل صاحب فصائلك مساعئ جلیله سنی تقدیر و تحسين ايله لـوازم شکر گذاری و ستايشك ايفاسته مسارعت ایدرز -
كتاب تلماق علم و عرفان و حسن اخلاق ایله مشهور آفاق اولان فرانسه لو فلونك جمله آثارندن اولوب فرانسه مشاهیر حکمدارانندن اون درد نبی لوئينك حفيدي دوق دوبور غونياتك تعـليم و تربيه سنه مأمور اولدیغی اسناده پرنس مشار اليهك تهذیب اخلاقته مدار اولمق اوزره تألیف و کندوسنـه تعلیم و تدریس ایلمشیدی • عمـوما افراد ناسك رعایت ایللری وجیبه دن اولان اصول آداب و انسانيته وخصوصاً عباد اللهك زمام اداره لری مسلم يد اختیارتری اولان تاجداران جهانك مترتب ذمت همتـاری بولنان وظائف رعیت پروری و معـدلته دائر حاوی اولدیغی قواعد حكمت حكمدار وقت اولان مشار اليه لونينك و اطرافنى المش اولان بعض هدا هنلرك اوصاغ نابهنجارلرينه مخالف دوشدیکندن طعن و تعریضه حمل ايله حقنده موجب وخامت اولور مطالعه سنه مبنی کتاب مذكورك نشر و اعلا نی موافق حال و مصلحت عد ایمدیکندن اشبو در شهـوار بش اون سندلر محفوظ صندوقچه کتمان اولشیدی - ترجمه مذکوره سنك دخی هر نه اسبابه مبنی ایسه بر او قدر مدت انظار عامه دن مخفی و مستور قالدقدن صكره جلوه
کر ساحه ظهور اولمسی اتفاقات غریبه دندر . فلونك اشبو تأليفنه مطـلع اولان بعض بد خواهانی مؤلفك خدمتکار ینی اطماع ايله بر نسخه سنك استحصالنه دسترس اولهرق بيك التي يوز طقسان طقوز سنه سی دفعه اولی اولق اوزره طبع و نشرينه
مبادرت ایلمشار در . فنـلـون بوندن اقدم پرنس مشار اليهـك امر تربيه سنی کمال اهليتله اتمام ايتمكله قرال اشبو حسن خدمتنه مقابلة کندوسته بر مأموریت مهمه اعطاسیله قدر و اعتباری اعلا ایلش اولدینی حالده كتاب مذکوره کسب اطلاع ایتد كده زمان حکومتی تزيف غرضیله تصنيف اولنمش اولمسنـه ذهاب ايله كتابك طبعنى توقیف و مومى اليهى مأموريتندن عزل ايلمشدر. بونك اوزرینه مومی اليه قامباری نام محله چكيله رك اوراده اختيار عزلت و محـل مذکور اهالی و اطفالئك بالذات تعليم و تربيه سنه حصر اوقات ایله تحمل باركلفت ايتش وكروه فقرا و محتاجين حقنده اجرای خیرات و مبرا ته سعی و غیرتله ابراز مأثر سخاوت و مروت و حتى بيك يدى يوز طقوز سند سی فوق الغايه وقوعبولان شدت شتا اثناسنده اول جوارده بولنان فرانسه اردوسنك اطعامنه صرف ما ملك ايدرك جمله عندنده مقبول و ممدوح اولمشیدی • حسن صیت و شهرت فضائلی هر طرفه منتشر اوله رق مجرد مجلسیله تشرف ايلك آرزوسيله يك چـوق كسان محال بعبدهدن شدر حل ایله زیارتنه کلورار ایدی • اشته بوصورتله امرار وقت ایلدیکی حالـده بيـك يدى يوز اون بش تاريخنده التمش التي باشنده اولدرق وفات المشدر - فرانسه مؤلفاری بيننده فثلوندن دها اعلم و ابلغاری وار ایسه ده حسن ادا و سلاست افاده جهتیله هیچ بريسي بونك كعبنه واصل اوله مبسوب متقدمينك غايت سلېس و ساده اولان آثار نفیسه لرينه بين المتأخرين مومى اليه جمله دن زیاده ایو تقليد ايلمشدر، فئلوك اليوم خیلیجه آثاری موجود ایسه ده شاکردی مشار اليه دوق دو بورغونيانك حين وفاتنده اون درد بی لوئی کافه اوراقنى حرق ابتدیرمش اولغله بونلر میاننده بر طاقم مؤلفاتی ضایع و تلف اولمشدر 
زانوزن دار الادب تعلیمی اولان برنس مشار اليه فلونك حسن تربیه سندن و باخصوص اشبو كتاب تلاقك تدرس و مطالعه سندن علم عرفان و فضائل اخلاقجه استفاده فیوضات بيغايات ايدرك بين الأقران مشار بالبنان اولوب ( من علمني حرفا قدصبرنى عبدا ) حقوقنه دخی کمال رعا يتله حسين وفاتنه قدر مـومى اليه حقنده لوازم توقير و احترا مكارينك ايفاسنده تجویز قصور ایلامندر . - اشبو كتابك حاوى ا ولدينى حكايات بالكليه اصلسز اولمبوب
جزایر سبعهدن اتاكبهنك حاكمی بولنان اولېس سائر یونانلونرله برابر اون سنه سورمش اولان تروا شهری محاصره سنه حين عزيمتنده اوغلی تلاقی بشکده براقش و مدت غیابی بکرمی سنـه ممتد ا وله رق عودت ایلمامش اولمغله تلماق مر بیسی اولان منتور نام پر پیر عقل پرور ایله بالرفاقه جستجوی پدر قصـديله عزم سفر ايلمش و مرآت عجائب و عبر و مصدر انواع خير و شر اولان سیر و سفر انناسنده پك چوق حالاته مظهر اولش اولمغله اشتد كتاب مذکور شو سرگذشتلوك حكايه و تفصیلندن عبارت | واسوب فقط مؤلفك خيلى علاوات و تزییناتی اولدیغی درکاردر